[{"text_idx": "#000000", "text": "Ubisoft on saanud suurepa\u0308rasele joonele, kus \u201cGhost Recon: Wildlands\u201d ja \u201cAssassin\u2019s Creed Origins\u201d on u\u0308hed viimased posiitvsed na\u0308ited enda z\u030canri vo\u0303imaluste ja potentsiaali a\u0308ra kasutamise kohapealt. Far Cry seeria on ta\u0308naseks pa\u0308evaks suur frantsiis, mille edu on po\u0303himo\u0303tteliselt garanteeritud, kuid sellest hoolimata on alati va\u0308ikene a\u0308revus sees \u2013 kas ka seekord suudetakse fa\u0308nnide ootuseid ta\u0308ita? Isiklikult pean seeria parimaks \u201cFar Cry: Primal\u201c, kuid kogukonna selge lemmik on \u201cFar Cry 3\u201c, mis kombineeris taktikalise tulistamise huvitavate karakterite ja kaasahaarava narratiiviga. \u201cFar Cry 4\u201d hoidis huvitavaid karakatereid ja jutustas mitmekihilise loo, kuid hakkas kaotama enda taktikalise tulistamisma\u0308ngu identiteeti. \u201cPrimal\u201d oli neljanda osa kloon, kus sama kaart oli muudetud metsikuks looduseks ning peategelane u\u0308rgseks meheks. See u\u0308limalt simplistlik teos lubas keskenduda mehhanismidele ja teistsugusele lahingule, andes minu silmis seeria parima ma\u0308ngukogemuse. \u201cFar Cry 5\u201d on natukene segaduses enda kavatsuses, seega taktikaline ma\u0308ngustiil asendub lineaarse strateegiaga, kuhu on lisatud natukene religioonikultuslikku kastet ja to\u0303elist Ameerika burgerikultuuri. Ko\u0303igest hoolimata ma\u0308nguseeria viies po\u0303hima\u0308ng to\u0308o\u0308tab, olles reaalne kandidaat 2018 aasta parimale teosele."}, {"text_idx": "#000001", "text": "Iga Far Cry ma\u0308ng algab po\u0303genemisega ning viies osa ei ole erandiks. Visuaalselt so\u0303natuks vo\u0303ttev algus annab edasi ka Ubisofti soovi po\u0303geneda viimaste aastate mainest, kus tehnilised vead tekitasid peavalu ning fa\u0308nnid kurtsid, et sisuliselt on ko\u0303ik stuudio poolt tehtud videoma\u0308ngud samasugused \u2013 roni tornide otsa, vo\u0303ta u\u0308le erinevad territooriumid, korja kokku ku\u0308mmekond erinevat asja ja muu selline va\u0308ga kindel ja etteennustatav muster. Kriitikat on kuulda vo\u0303etud, sest \u201cAssassin\u2019s Creed Origins\u201d on terve seeria u\u0308ks paremaid ning ka \u201cFar Cry 5\u201d on u\u0308leu\u0308ldine o\u0303nnestumine. Va\u0308rskust on tunda igal pool, kus selgelt erinev ja omana\u0308oline atmosfa\u0308a\u0308r hoiab teleka ees kinni. Kordagi ei olnud tunne, et ma\u0308ngin mo\u0303ne teise ma\u0308ngu koopiat, mis oli suureks murekohaks \u201cFar Cry 4\u201d puhul, sest sisuliselt oli tegemist \u201cFar Cry 3\u201d uuendatud versiooniga."}, {"text_idx": "#000002", "text": "\u201cFar Cry 5\u201d tegevus liigub maailma eksootilistest kohtadest Po\u0303hja-Ameerika ma\u0308gisele ja looduslikule alale Montana osariigis fiktiivsesse maakonda Hope County. Loo su\u0308dames on religiooni agressiivsem pool, kus surmav kultus on vo\u0303tnud enda kontrolli alla terve suure maa-ala. Tegevustik on eelko\u0303ige orgaaniline ja tugevalt interaktiivne, kus po\u0303hiro\u0303hk on lihtsuse ilul ning vabadusel teha enda otsuseid. Ekraanilt on kadunud minikaart, mille asemel on \u201cHorizon Zero Dawn\u201d stiilis kompassi joon, et tajuda enda asukohta massiivsel kaardil. Kadunud on ka igasugune tornide otsa ronimine (siiski mitte ta\u0308ielikult, kuid po\u0303himo\u0303tteliselt), seega uued missioonid tulevad loomulikumalt. Neid leiab juhuslikult o\u0303igesse kohta sattudes, neid kaardilt otsides vo\u0303i teiste tegelaste ka\u0308est, kes suunavad ma\u0308ngija o\u0303igesse kohta. Need muudatud on seeriale suured ning muudavad ma\u0308ngija fookuse avastamisele, mis varasemalt oli u\u0308ks pikk nimekiri tegevusi, mida on tarvis teha. Siiski ko\u0303ige suuremaks muudatuseks pean proganisti vastasseisu loo kurjamitega. Eelmistes ma\u0308ngudes oli klassikaline ja kuiv kassi-hiire ma\u0308ng u\u0308he konkreetse antagonistiga, siis \u201cFar Cry 5\u201d annab neid tervelt neli erinevat. Ja isegi need neli on tegelikult jaotunud huvitava stiiliga \u2013 kolm kontrollib tervet kaarti ja tegevuse arengut, kus viimane, perepea Joseph Seed, imbub peaaegu ma\u0308rkamatult sisse."}, {"text_idx": "#000003", "text": "Lugu algab selliselt \u2013 kohalik s\u030ceriff ja tema abis\u030ceriff (ma\u0308ngija) la\u0308hevad koos USA marssaliga arreteerima kultuse liidrit Joseph Seedi, kuid asjad la\u0308hevad nihu. Abis\u030ceriff ja\u0308a\u0308b peagi u\u0308ksinda kultuse poolt kontrollitavale suurele alale ning peab hakkama leidma teed va\u0308lja, samal ajal inimesi vabastades. Kultus kontrollib perekond Seed, kus lisaks isale on kolm last \u2013 John, Jacob ja Faith, kellest igau\u0308ks kontrollib u\u0308hte suuremat regiooni kaardil. Kuigi Joseph on no\u0308 \u201cpo\u0303hipaha\u201d, siis teised kolm on tegelikult olulisemad ma\u0308nguka\u0308igu jaoks. Iga regioon on omase iseloomuga, mis vastab seda kontrollivale bossile. Sealt tuleb ma\u0308ngu tempo muudatused, su\u0308ndmuste ka\u0308igud ja isegi psu\u0308hholoogilised elemendid, mida on alati videoma\u0308ngudes huvitav na\u0308ha. Siit tuleb ka eelnevalt mainitud vabadus \u2013 ma\u0308ngijal on valik, kas keskenduda u\u0308hele draamale vo\u0303i ko\u0303igile kolmele korraga."}, {"text_idx": "#000004", "text": "Tegevustiku liikumine USA pinnale on huvitav samm, mis teeb ma\u0308ngule nii head kui halba. Moderse USA peegeldus la\u0308bi Prantusmaa stuudio silmade on huvitav so\u0303num, pakkudes tavakodanikest kangelasi, hullumeelseid religiooni ka\u0308es vaevlevaid inimesi ning eelko\u0303ige seda loodust, kust va\u0308rsket o\u0303hku on peaaegu la\u0308bi ekraani tunda. Selline veider kooslus tekitab puhtloogilisi ku\u0308simusi narratiivi usutavuse kohta, kuid samal ajal pakub Rockstar Games\u2019ile omast elulist satiiri, mis kohati oma huumoris peidab pa\u0308riselulist draamat. Ultrava\u0308givaldne normaalsus, mida \u201cFar Cry 5\u201d esitleb on tegelikult tasakaal kahe kohtuva hullumeelsuse \u2013 patriotism ja religioon \u2013 vahel, kus tegelik ohver on ratsionaalne ja vaba mo\u0303istus, mille esindajad on loos need ainsad veidrikud. Nagu kodanikud u\u0308tlevad: \u201cPeaasi, et su\u0308da on o\u0303ige koha peal, siis ko\u0303ik muu enam ei olegi nii ta\u0308htis.\u201d"}, {"text_idx": "#000005", "text": "\u201cFar Cry 5\u201d positsioneerib ennast palju selgemalt hea-kurja skaalal, kus eelnevalt on seeria u\u0308ks tunnuseid olnud ebaselge moraalne arusaamine enda u\u0308mber toimuvast. Na\u0308iteks \u201cFar Cry 4\u201d maailm, imeilus Kyrat, ei omastanud ma\u0308ngijale u\u0308htegi moraalset vo\u0303itu, sest iga otsus oli kaheti vaadatav ning ainult kinni vaatleja subjektiivses vaatenurgas, siis siin viiendas po\u0303hiseeria teoses on teod selgelt head, kus kodanikud reageerivad ning hakkavad positiivse eeskuju na\u0308itel kurjuse vastu vo\u0303itlema. Siiski, kurjus ra\u0308a\u0308gib maguseid so\u0303nu ning tihti tundub mo\u0303istlik, lihtsalt lahenduses on u\u0308lemo\u0303istuse a\u0308a\u0308rmuslikud, seega siin ei ole keeruline leida enda jaoks selget positsiooni."}, {"text_idx": "#000006", "text": "Arvestades Ubisofti viimast ka\u0308eka\u0308iku, siis tundub peaaegu mo\u0303ttetu hakata eraldi ra\u0308a\u0308kima visuaalsest poolest, sest see on u\u0308ks asi, milles isiklikult sellise stuudio puhul ei kahtle. Siiski on \u201cFar Cry 5\u201d u\u0308le igasuguste ootuste, kus na\u0308gude animatsioonid on elutruud ning terve keskkond on uskumatult detailirohke. Xbox One X 4K versioon suurelt ekraanil tihti vo\u0303ttis korraks seisma, et imestada loodud keskkonda, esemeid, loomi ja inimesi. Ma\u0308gine taust, elulised varjude ja valguse vahetused koos voolava loomuliku liikumisega teeb sellest ta\u0308iesti uue standardi, mille ja\u0308rgi peaks suurteoste graafilist vo\u0303imekust hindama. Muusika, heli ja ha\u0308a\u0308led on veatud ning sobilikud. Ko\u0303ik ha\u0308a\u0308lna\u0308itlejad on esmaklassilised, kus esile tuleb to\u0303sta Joseph Seedi rollis olevat rootslast Greg Bryki. Videoma\u0308ngude kultuuriruumis uus na\u0308gu teeb meeldeja\u0308a\u0308va debu\u0308u\u0308di, andes lootuse, et tema talent on peagi tagasi ja\u0308rgmiste projektidega."}, {"text_idx": "#000007", "text": "Far Cry ei ole siiski ta\u0308ielikult kadunud ning nostalgiline seeriale omale tunnetus tuleb tagasi ko\u0303rvalmissioonide juures, kus pidevalt korduv tegevus on ta\u0308pselt selline nagu igas teises ma\u0308ngus. Suur osa ma\u0308nguajast kulub kultuse asukohtade ru\u0308ndamiseks, silode ha\u0308vitamine, teeto\u0303kete lo\u0303hkumine, autorongide o\u0303hku laskmine ning muidugi ro\u0308o\u0308vitud kodanike pa\u0308a\u0308stmine. Rohkem orgaaniline tegevustik tundub ku\u0308ll va\u0308rskem, kuid sisuliselt ta\u0308pselt sama, mis varasemalt on olnud. Samal ajal lahingutele la\u0308henemine on vabam ning mitmeku\u0308lgsem, kus hiilimine on tihti parim lahendus situatsiooni lahendamiseks. Far Cry seerias igasugune sihtimine on alati olnud natukene kandiline, siis seekord selle tasakaalustamiseks on veelgi rohkem relvi, suhteliselt tark AI kaaslane (vo\u0303i pa\u0308ris so\u0303ber la\u0308bi interneti) ja pa\u0308ris ta\u0308pselt limiteeritud laskemoon teevad kokkuvo\u0303ttes sellest u\u0308he seeria parimaid vo\u0303itluskogemusi."}, {"text_idx": "#000008", "text": "\u201cFar Cry 5\u201d esilteb ka uut ja paremini va\u0308lja arendatud liitlaste su\u0308steemi, mis toob palju u\u0308le \u201cPrimal\u201d eraldiseisvast loost. Lisaks loomadele ja spetsialistidele on vo\u0303imalik va\u0308rbata tavakodanikke endale abiks, kes la\u0308bi kultuse liikmete tapmise saavad uusi oskuseid. Need oskused on a\u0308a\u0308rest a\u0308a\u0308rde, olles kord kasulikud antud kodanikule, kord ja\u0308llegi ma\u0308ngijale endale. Septsialistid ja loomad tulevad la\u0308bi erimissioonide ning nende kasutegur on pa\u0308ris suur. Nende boonused on vajalikud ning osad missioonid on a\u0308a\u0308rmiselt keerulised ilma nendeta. Kuna kogu lahingusu\u0308steem on ehitatud u\u0308lesse ideega, et paariline on koguaeg olemas, siis u\u0308ksinda on suremine kiire, eriti arvestades, et elustamiseks on tarvis partnerit."}, {"text_idx": "#000009", "text": "Suurel kaardil tegevust jagub, pakkudes muidugi ka suuremat valikut masinaid. Ma\u0308ngijal on vo\u0303imalik valida ATV, traktorite, skuutrite ja helikopterite vahel. Muidugi on veel lennukid, USA muskelautod, erinevad relvastatud veokid ja veel palju muud. Isegi langevari ja tiivakostu\u0308u\u0308m on endale koha leidnud, kuig neid ei kasutanud terve ma\u0308ngu jooksul olulisel ma\u0308a\u0308ral. Ma\u0308rulist siin puudu ei tule, sest lahing on domineeriv viis loo edasi viimiseks, oskuste saamiseks ning ressursside korjamiseks."}, {"text_idx": "#000010", "text": "\u201cFar Cry 5\u201d on siiski parim momentidel kui Seed perekond sekkub ekraanil toimuvasse. Pereisa Joseph annab kiskjale omast domineerivat olekut, kus iga pilk on hullumeelne ja sihikindel. Tema kolm alluvat on kaotanud igasuguse sideme reaalsusega, seega iga moment on lummav ja ku\u0308tkestavalt po\u0303nev \u2013 kunagi ei tea, mis juhtuma hakkab. Kohati ta\u0308iesti su\u0308rrealistlikult esitletud liigne va\u0308givald testib ma\u0308ngija vo\u0303imekust hoida enda sidet reaalsusega ning kompab meelelahutuse ja tarbetu va\u0308givalla piire. Ajupesu tehnikad, hirmutamine la\u0308bi fu\u0308u\u0308silise valu ning meelitamine la\u0308bi pehmete so\u0303nade \u2013 mida iganes on vaja, et uusi inimesi va\u0308rbata isa Jospehi kultusesse ning tihti leiab ka ma\u0308ngija ennast valiku eest, et kas ja kui palju veel on mo\u0303tet seda ko\u0303ike taluda ja teha enne kui ja\u0308rgi neile anda."}, {"text_idx": "#000011", "text": "Tuletan meelde, et tegemist on massiivse ma\u0308nguga, seega va\u0308hemalt 35 tundi peaks arvestama po\u0303hiloo nautimiseks. Siit muidugi tulevad ka osad probleemid esile, sest hoida mis tahes tempot ja atmosfa\u0308a\u0308ri ko\u0303rgel tasemel sedavo\u0303rd pikalt on peaaegu vo\u0303imatu. \u201cFar Cry 5\u201d teeb seda ha\u0308sti, hoides ko\u0303rvalised u\u0308lesandes ja narratiivi selge joonega eraldi, kuid sellises tempos, et igav ei jo\u0303uaks hakata korduvaid tegevusi tehes. Pidevalt oli ajastus ideaalne, et just olin jo\u0303udnud hakata natukene igavlema kui keegi sekkus ja to\u0303i midagi po\u0303nevat endaga kaasa. Oleksin eelistanud varianti, kus saan po\u0303hilugu rahulikult ja\u0308rjest ma\u0308ngida, mitte segu kahest variandist, kuid ka sellisel kujul nautisin iga minutit."}, {"text_idx": "#000012", "text": "Viimaseks tuleb a\u0308ra mainida, et ma\u0308nguga on kaasas ka Far Cry Arcade, kus saab ise ehitada ja ma\u0308ngida teiste pool tehtud kaarte. Valida saab u\u0308ksinda, co-op ja mitmikma\u0308ngu variantide vahel. Ma\u0308ngijate arvu to\u0303usuga saab sellest ma\u0308ngurez\u030ciimist u\u0308ks populaarsemaid kohe kindlasti, kuid minu jaoks on ise ehitamine pa\u0308ris keeruline ja ilma korraliku o\u0303petuseta. Muidugi pean tunnistama, et see ei ole po\u0303hjus, miks Far Cry ma\u0308nge naudin vo\u0303i u\u0308leu\u0308ldse ma\u0308ngin, seega suurt aega sinna ka ei pannud."}, {"text_idx": "#000013", "text": "Lo\u0303petan pikema u\u0308levaate selliselt, et minu jaoks u\u0308letas \u201cFar Cry 5\u201d ko\u0303ik ootused. Ubisoft on enda mainet muutmas ning kui \u201cFar Cry 5\u201d on va\u0308ikenegi indikaator millises suunas, siis andku ainult minna. Ma\u0308ngurina ei jo\u0303ua a\u0308ra oodata ja\u0308rgmiseid episoode suurtes frantsiides ning uusi tiitleid, mis peagi lisandumas. Suur avatud maailmaga Montaga kultistide tulistamine on o\u0303nnestumine ning va\u0308a\u0308rt iga senti, pakkudes ma\u0308nguaega ku\u0308mnete tundide jaoks. To\u0303si, Far Cry seeria on olnud muutumises, kus \u201cPrimal\u201d na\u0308itas uut ja huvitavat ku\u0308lge ning nu\u0308u\u0308d viies muutis valemit sedavo\u0303rd, et ja\u0308rgmise episoodi ennustamine saab keeruline olema."}, {"text_idx": "#000017", "text": "Soovid teada uue ma\u0308ngu saabumisest ennem, kui see poodi mu\u0308u\u0308gile tuleb ning tellida selle endale koju kohe esimesel pa\u0308eval, enne kui teised? Telli meie uudiskiri, teavitame kui midagi uut on tulemas ja vo\u0303imaldame selle telida soodushinnaga."}]